Source: http://docplayer.fi/3024711-Osakkeen-kurssimuutokset-ja-sisapiirintiedon-vaarinkaytto-oikeuskaytannossa.html
Timestamp: 2018-01-20 13:33:46+00:00
Document Index: 11149769

Matched Legal Cases: ['kko ', 'KKO ', 'KKO ', 'kko ', 'KKO ', 'KKO ', 'KKO ']

Osakkeen kurssimuutokset ja sisäpiirintiedon väärinkäyttö oikeuskäytännössä - PDF
Osakkeen kurssimuutokset ja sisäpiirintiedon väärinkäyttö oikeuskäytännössä
Download "Osakkeen kurssimuutokset ja sisäpiirintiedon väärinkäyttö oikeuskäytännössä"
1 Ville Parkkari Osakkeen kurssimuutokset ja sisäpiirintiedon väärinkäyttö oikeuskäytännössä 1. Kehittyvät rahoitusmarkkinat ja sisäpiirintiedon väärinkäytön sääntely 1.1. Lähtökohdat Taloudellisen noususuhdanteen ja pääomamarkkinoiden kehittymisen myötä suomalaiset arvopaperimarkkinat kasvoivat voimakkaasti 1980-luvulla. Yritykset alkoivat entistä aktiivisemmin hankkia itselleen sekä omaa että vierasta pääomaa arvopaperimarkkinoilta. Yksityisten kuluttajien ostovoima oli pitkään jatkuneen noususuhdanteen johdosta kasvanut. Yhä useammat valitsivat säästämisen kohteeksi arvopaperit. Erilaisten sijoitusrahastojen syntyminen alensi kynnystä siirtyä arvopaperisijoittamiseen. Myös niin sanotut institutionaaliset sijoittajat alkoivat toimia yhä aktiivisemmin arvopaperimarkkinoilla. 1 Rahamarkkinoiden vapautuminen ja kansainvälinen kasinotalousnousukausi merkitsivät myös suomalaisten arvopaperimarkkinoiden nopeaa kansainvälistymistä, jota 1990-luvun integraatiokehitys osaltaan vauhditti. 2 Sitten luvun alun poikkeuksellisen syvää lamaa seurasi vuosikymmenen puolivälissä jälleen nopea taloudellisen kasvun kausi ja arvopaperimarkkinoiden volyymin kasvu vuosituhannen vaihteeseen tultaessa. 3 Arvopaperimarkkinoiden merkitys talouden ja yritysten rahoituksen kannalta on edelleen korostunut 2000-luvulle tultaessa. Arvopaperimarkkinat laajentuivat kattamaan koko maailmantalouden, jonka epävarmuus on myös viime vuosina heijastunut markkinoilla. Epävarmuutta ovat lisänneet myös erilaiset markkinahäiriöt ja väärinkäytökset. 4 Tarve säännellä markkinoiden pelisääntöjä yleistä siviilioikeudellista normistoa tarkemmin, ja estää väärinkäytöksiä, johti arvopaperimarkkinoiden säätelemiseen lain- 1 Karjalainen s. 2 ja HE 157/1988 vp s Rudanko s Rudanko s Häyrynen s
2 säädännöllä. Arvopaperimarkkinoiden sääntelyä ei enää voitu jättää yksinomaan markkinapaikkojen, kuten Helsingin Arvopaperipörssin, ja markkinaosapuolten laatimien itsesääntelynormien varaan. 5 Ensimmäinen selvästi arvopaperimarkkinaoikeudellinen laki oli vuonna 1987 annettu sijoitusrahastolaki (480/1987). Sitä seurasi vuonna 1988 annettu johdannaismarkkinoita sääntelevä laki kaupankäynnistä optioilla ja termiineillä (772/1988). Arvopaperimarkkinoiden toimintaa kokonaisuutena säädeltiin ensimmäisen kerran arvopaperimarkkinalailla, joka tuli voimaan Samassa yhteydessä annettiin vielä laki arvopaperivälitysliikkeistä (499/1989). Arvopaperimarkkinalaki sisälsi lain 5 luvun 1 :n säännöksen luottamuksellisen yritystiedon väärinkäytön kiellosta. Väärinkäytön edellytettiin tapahtuvan hyötymistarkoituksessa. Luottamuksellisena yritystietona pidettiin kuitenkin vain julkisen kaupankäynnin kohteena olevaa arvopaperin liikkeellelaskijaa koskevaa tietoa, joka on omiaan olennaisesti vaikuttamaan kyseisen arvopaperin arvoon. Sisäpiirintiedon määritelmää oli siis merkittävästi rajattu. Määritelmän ulkopuolelle jäivät esimerkiksi kaikki osakkeiden jälkimarkkinoiden kehitykseen vaikuttavat liikkeellelaskijayhtiön ulkopuoliset tiedot. Arvopaperimarkkinalain 8 luvun 1 :n rangaistussäännöksen 1 momentin mukaan 5 luvun 1 :n kiellon tahallisesta tai törkeästä huolimattomuudesta tapahtuneesta rikkomisesta saattoi seurata sakkorangaistus tai vankeutta enintään kaksi vuotta. Edelleen 8 luvun 1 :n 2 momentissa oli kriminalisoitu muunlainen kuin 1 momentissa mainittu lain 5 luvun 1 :n rikkominen luottamuksellisen yritystiedon luvattomana hyväksikäyttönä, josta rangaistuksena saattoi seurata sakkorangaistus. Euroopan yhteisöissä 1980-luvulla alkanut arvopaperimarkkinoiden sääntelyn kehittäminen johti myös Suomessa tarpeeseen laajentaa sisäpiirintiedon väärinkäytön kriminalisointia.6 Lailla arvopaperimarkkinalain muuttamisesta (740/1993), joka tuli voimaan , muutettiin lain 5 luvun 1 :n säännöstä siten, että sisäpiirintiedolla tarkoitettiin paitsi arvopaperin liikkeellelaskijaan liittyvää tietoa myös itse arvopaperiin liittyvään tietoa. 7 Arvopaperimarkkinalain 5 luvun 1 :n otsikko muutettiin muotoon sisäpiirintiedon väärinkäytön kielto. Arvopaperimarkkinalain 8 luvun 1 :ään tehtiin vain 5 luvun 1 :n otsikon muuttamisen edellyttämät muutokset. Tekojen rangaistusasteikot säilyivät siis ennallaan. Rikoslain kokonaisuudistuksen yhteydessä vuonna 1980 perustettu rikoslakiprojekti määritteli kokonaisuudistuksen tavoitteeksi niiden päämäärien, etuuksien ja arvojen yhtenäisen tarkastelun ja arvioinnin, joita rikoslainsäädännöllä voidaan edistää ja suojata. Tässä tarkoituksessa tuli suorittaa eri tekomuotojen rangaistavuuden uudelleenarviointia. Ne tekomuodot, joiden paheksuttavuutta tuli korostaa oli keskitettävä rikoslakiin. 8 5 Astola s Tarve kehittää lainsäädäntöä perustui EU:n niin sanottuun sisäpiiridirektiiviin (Neuvoston direktiivi sisäpiirikauppoja koskevien säännösten ja määräysten yhteensovittamisesta 89/592/ETY) ja sen arvopaperimarkkinalakia laajemman sisäpiirin käsitteen ottamiseen osaksi kansallista lainsäädäntöä Euroopan talousalueesta vuonna 1992 tehdyn sopimuksen liitesäännösten mukaisesti. (HE 318/1992 vp s. 1 ja 34 ja HE 254/1998 vp s. 8). 7 HE 318/1992 vp s OM:n lainvalmisteluosaston julkaisu 3/1993 s
3 Rikoslakiprojektin asettama talousrikostyöryhmä III sai vuoden 1993 alulla valmiiksi ehdotuksen arvopaperimarkkinarikoksia koskevaksi sääntelyksi. Ehdotus sisälsi hallituksen esityksen muotoon laaditun ehdotuksen rikoslain arvopaperimarkkinarikoksia koskevaksi luvuksi pykäläkohtaisine perusteluineen. Ehdotuksen mukaan, joka siis annettiin jo ennen lain arvopaperimarkkinalain muuttamisesta (740/1993) voimaantuloa , sisäpiirintietoa olisi arvopaperiin liittyvä tieto. Ehdotuksessa painotetaan erityisesti tekijäpiirin avoimuutta ja sitä, ettei sisäpiirintiedon väärinkäytön kieltoa ole rajattu koskemaan vain yhtiön hallinnolliseen sisäpiirin kuuluvia. Ehdotuksessa mainittiin esimerkkeinä muista kuin niin sanotuista ensimmäisen asteen sisäpiiriläisistä sattumalta sisäpiiritietoa saavat tahot, kuten vuokra-auton kuljettajat tai ravintolan asiakkaat. On kuitenkin todettava, ettei sisäpiiriläisten määritelmän avaaminen sinänsä ollut radikaali uusi ehdotus. Jo vuoden 1989 arvopaperimarkkinalain 5 luvun 1 :n mukainen sisäpiirin määritelmä käsitti myös henkilöt, joiden oli syytä epäillä, että tieto on ilmaistu tai paljastettu luvattomasti tai vahingossa. Sisäpiiriläisen määritelmä oli siis sidottu itse tiedon luonteeseen ja tietoisuuteen sen luottamuksellisuudesta eikä henkilön muodolliseen asemaan yhteisössä. 9 Rikoslakiprojektissa hahmoteltujen suuntaviivojen mukaisesti hallitus antoi vuonna 1994 eduskunnalle ehdotuksen rikoslain uuden 51 luvun säätämisestä ja arvopaperimarkkinarikosten siirtämisestä rikoslakiin. 10 Esitys kuitenkin raukesi eduskuntavaalien takia. Uusi esitys rikoslain 51 luvun säätämisestä annettiin vasta vuonna Laki rikoslain muuttamisesta tuli voimaan sisältäen rikoslain uuden 51 luvun säännökset sisäpiirintiedon väärinkäytöstä ja törkeästä sisäpiirintiedon väärinkäytöstä. Rikoslain 51 luvun 6 :ssä oli määritelty arvopaperin käsite viittaamalla arvopaperilakiin ja sisäpiirintiedon käsite pykälän toiseen momenttiin otetulla määrittelysäännöksellä. Rikoslain 51 lukua ja arvopaperimarkkinalakia muutettiin vielä voimaan tulleilla laeilla. Samassa yhteydessä uudistettiin myös Rahoitustarkastuksesta annettua lakia. Uudistukset perustuivat tarpeeseen saattaa kansallisesti voimaan sisäpiiri- 9 Sisäpiiriläisen käsite on kehittynyt etenkin Euroopan unionin sääntelyn tuloksena (Kurenmaa s. 166). Jo vuoden 1989 arvopaperimarkkinalaki sisälsi kuitenkin selkeän jaon kahteen sisäpiiriläisten ryhmää edellä todetuin tavoin. Kurenmaa on väitöskirjassaan käyttänyt termejä ensimmäisen asteen sisäpiiriläiset ja toisen asteen sisäpiiriläiset. Ensimmäisen asteen sisäpiiriläiset on vielä jaettu neljää alaryhmään, joille on kuitenkin tunnusomaista sisäpiirin tiedon saaminen työn tai ammatin harjoittamisen perusteella (Kurenmaa s ). Muutoinkin oikeuskirjallisuudessa on vakiintuneesta jaettu sisäpiiriläiset ainakin kahteen ryhmään. Esimerkiksi Rudanko (s. 326) nostaa esiin jaon markkinasisäpiiriläisten (market insiders) ja yhtiösisäpiiriläisten (corporate insiders) välillä. Nykyisin voimassaolevan rikoslain 51 luvun 1 ja 2 :n tekijäpiiri on kuitenkin avoin (HE 254/1998 vp s ). Henkilön aseman suhde yhteisöön, jota koskevasta tiedosta on kyse tai joka on tiedon lähde, tai henkilön toiminta arvopaperimarkkinoiden ammattilaisena on kuitenkin jäämässä taustalle arvioitaessa sisäpiirintiedon väärinkäytön syyksiluettavuutta. Sisäpiiriläisen käsite ei enää ole sisäpiirintiedon väärinkäytön syyksiluettavuutta arvioitaessa keskiössä. 10 HE 293/1994 vp. 11 Hallituksen esitys Eduskunnalle rikoslain täydentämiseksi arvopaperimarkkinarikoksia koskevilla säännöksillä HE 254/1998 vp. 213
4 kaupoista ja markkinoiden manipuloinnista annettu Euroopan parlamentin ja neuvoston direktiivi (2003/6/EY) ja siihen liittyneet kolme täytäntöönpanodirektiiviä ja täytäntöönpanoasetus. Näin Suomalainen sisäpiirisääntely oli saatettu vastaamaan Euroopan unionin sääntelyjä, joiden tavoitteena oli Tukholman Eurooppa-neuvostossa vuonna 2001 hyväksytyn julkilausuman mukaisesti Euroopan unionin yhdentyneiden rahoituspalvelumarkkinoiden luominen vuoden 2005 loppuun mennessä. 12 Tässä kirjoituksessa tarkastelen tuoreimman oikeuskäytännön perusteella sisäpiirintiedon väärinkäytön syyksilukemisen edellytysten täyttymistä 2000-luvulla lähinnä sisäpiirintiedon määritelmän osalta. Pyrin myös kartoittamaan onko tuomioiden perusteluissa kiinnitetty huomiota osakkeiden konkreettiseen kurssikehitykseen ja kehityksen vaikutukseen tiedon sisäpiirintiedon luonteisuuteen Rikoslain 51 luku Edellä todetuin tavoin sisäpiirintiedon ja tekijäpiirin määritelmä on kehittynyt ja laajentunut. Voimassaolevassa laissa sisäpiirintiedon väärinkäyttö on määritelty rikoslain 51 luvussa seuraavasti: 1. (300/2005) Sisäpiirintiedon väärinkäyttö. Joka hankkiakseen itselleen tai toiselle taloudellista hyötyä tahallaan tai törkeästä huolimattomuudesta käyttää julkisen kaupankäynnin kohteena olevaan arvopaperiin liittyvää sisäpiirintietoa hyväksi 2) neuvomalla suoraan tai välillisesti toista sellaista arvopaperia koskevassa kaupassa, on tuomittava sisäpiirintiedon väärinkäytöstä sakkoon tai vankeuteen enintään kahdeksi vuodeksi. Sisäpiirintiedon väärinkäytöstä tuomitaan myös henkilö, joka 1 momentissa tarkoitetulla tavalla käyttää arvopaperimarkkinalain 3 luvun 16 :ssä tarkoitetun kaupankäyntimenettelyn kohteena olevaan arvopaperiin liittyvää sisäpiirintietoa hyväksi tällaisessa kaupankäynnissä. Tahallisen rikoksen yritys on rangaistava. Luvun 2 :ssä on määritelty teon kvalifioitu tekomuoto: 2. (475/1999) Törkeä sisäpiirintiedon väärinkäyttö. Jos tahallisessa sisäpiirintiedon väärinkäytössä 12 HE 137/2004 vp s
5 1) tavoitellaan erityisen suurta hyötyä tai huomattavaa henkilökohtaista etua, 2) rikoksentekijä käyttää rikoksen tekemisessä hyväksi erityisen vastuullista asemaansa arvopaperikeskuksen, selvitysyhteisön, arvopaperinvälittäjän, arvopaperipörssin, optioyhteisön tai arvopaperin liikkeeseenlaskijan tai sen kanssa samaan konserniin kuuluvan yhteisön palveluksessatai edustajana taikka niiden antamassa tehtävässä tai 3) rikos tehdään erityisen suunnitelmallisesti ja sisäpiirintiedon väärinkäyttö on myös kokonaisuutena arvostellen törkeä, rikoksentekijä on tuomittava törkeästä sisäpiirintiedon väärinkäytöstä vankeuteen vähintään neljäksi kuukaudeksi ja enintään neljäksi vuodeksi. Yritys on rangaistava. Sisäpiirintiedon määritelmä siirrettiin lukien rikoslain 51 luvun 6 :stä arvopaperimarkkinalain 5 luvun 1 :n 1 momenttiin. Uudistuksessa täsmennettiin lähinnä tiedon olennaisuuteen ja täsmällisyyteen liittyviä kriteerejä. 13 Lisäksi rahoitustarkastukselle annettiin arvopaperimarkkinalain 5 luvun 15 :n perusteella oikeus antaa tarkempia määräyksiä, jos Euroopan yhteisöjen komission markkinoiden väärinkäyttödirektiivin nojalla antamien direktiivien täytäntöönpano tätä edellyttää. Rikoslain 51 luvun 6 :ssä viitataan siis sekä arvopaperimarkkinalain 5 luvun 1 :n 1 momenttiin että 15 :ään sisäpiirintiedon määrittelyn osalta. Näin ollen osaksi kriminalisoinnin sisältöä ovat tulleet rahoitustarkastuksen Euroopan yhteisöjen komission sääntelyn muutosten perusteella antamat mahdolliset suositukset sisäpiirintiedon määritelmän osalta HE 137/2004 vp s Tässä kirjoituksessa ei ole mahdollista pohtia kysymystä siitä, aiheuttaako menettely ongelmia rikosoikeuden niin sanotun laillisuusperiaatteen kannalta. Perustuslain 2 luvun 8 :n rikosoikeudellista laillisuusperiaatetta koskevan säännöksen mukaan ketään ei saa pitää syyllisenä rikokseen eikä tuomita rangaistukseen sellaisen teon perusteella, jota ei ole tekohetkellä laissa säädetty rangaistavaksi. Rikoslain 3 luvun 1 :n rikosoikeudellisen laillisuusperiaatteen tarkemman määrittelyn mukaan rikokseen syylliseksi saa katsoa vain sellaisen teon perusteella, joka tekohetkellä on laissa nimenomaan säädetty rangaistavaksi. Sisäpiirintiedon väärinkäytön syyksilukemisen edellytysten osalta on helppo yhtyä siihen kritiikkiin, jota on kohdistettu nimenomaan -sanan lisäämiseen laillisuusperiaatteen määritelmään. Sisäpiirintiedon väärinkäyttö, kuten useat muutkin talousrikoskriminalisoinnit, eivät ole siten yksityiskohtaisesti lakiin kirjoitettu, että voitaisiin väittää rangaistuksen seuraavan ainoastaan sellaisesta teosta, joka tekohetkellä oli laissa nimenomaan säädetty rangaistavaksi. Osakemarkkinoiden ja yritystoiminnan sekä yritysten toimintaympäristön jatkuvassa muutoksessa kielellisesti kaiken kattava säännösmuotoilu lienee mahdottomuus. Kritiikin osalta katso esimerkiksi Matikkala, Jussi: Näkökohtia rikosoikeuden yleisiä oppeja koskevan lainsäädännön uudistamiseksi annetusta HE 44/2002:sta 2003 s
6 2. Arvopaperimarkkinalaki ja sisäpiirintiedon määritelmä Sisäpiirintietoa arvopaperimarkkinalain 5 luvun 1 :n mukaan on julkisen kaupankäynnin tai arvopaperimarkkinalain 3 luvun 16 :ssä tarkoitetun muun ammattimaisen kaupankäynnin kohteena olevaan arvopaperiin liittyvää luonteeltaan täsmällistä tietoa, jota ei ole julkistettu tai joka muuten ei ole ollut markkinoilla saatavissa, ja joka on omiaan olennaisesti vaikuttamaan sanotun arvopaperin arvoon. Sisäpiirintiedon määritelmä on edellä todetuin tavoin muuttunut useasti arvopaperimarkkinalain säätämisen jälkeen. Sisäpiirintiedon määritelmä on johdettu EU:n sisäpiiridirektiivin (89/592/ETY) vuonna 2003 korvanneesta markkinoiden väärinkäyttödirektiivistä (2003/6/EY). Näin ollen on EU-oikeuden tulkintavaikutuksen perusteella lain soveltamisessa otettava huomioon myös EU:n markkinoiden väärinkäyttödirektiivin sanamuoto. Lisäksi sisäpiirintiedon määritelmä on sidottu rahoitustarkastuksen mahdollisiin markkinoiden väärinkäyttödirektiivin täytäntöön panemiseksi antamiin määritelmää tarkentaviin määräyksiin ja niiden muutoksiin arvopaperimarkkinalain 5 luvun 15 :n mukaisesti. 15 Lain ja direktiivin sanamuodoissa on eroa. EU-oikeuden tulkintavaikutuksen takia sisällöllistä eroa ei kuitenkaan voi muodostua. Sisäpiirintiedon tulee liittyä arvopaperiin. Tämä kriteeri täyttyy vaikka tieto ei kohdistuisi tiettyyn arvopaperiin (ja yhtiöön), vaan esimerkiksi arvopaperimarkkinoihin yleensä. 16 Tällaista arvopaperimarkkinoihin yleensä liittyvää tietoa ovat esimerkiksi yleistä talouskehitystä kuvaavat tiedot, kuten tiedot työttömyysasteesta, bruttokansantuotteen kehityksestä, viennistä ja tuonnista, kulutuskysynnän muutoksista, teollisuuden investoinneista ja niin edelleen. Arvopaperin liikkeellelaskijaa koskevia tietoja voivat olla esimerkiksi tiedot uusista investoinneista, tuotekehityksestä, irtisanomisista ja luonnollisesti yhtiön tulosta kuvaavien selvitysten kuten tilinpäätösten ja osavuosikatsausten sisällöstä ennen niiden julkistamista. Sisäpiirintietoa voi olla myös itse arvopaperikauppaa koskeva tieto esimerkiksi huomattavasta osto- tai myyntitarjouk- 15 HE 137/2004 vp s. 60 ja 84 sekä Annola s Painilainen on artikkelissaan Lakimies-lehdessä pohtinut sisäpiirintiedon väärinkäytön tunnusmerkistön täyttymistä niin sanotuissa kurssiriippuvuustapauksissa. Kurssiriippuvuudessa on kysymys siitä, että yhtiön osakekurssin kehitys on riippuvainen jonkin toisen yhtiön kurssin kehityksestä. Ongelmana on voidaanko yritystä koskevaa julkaisematonta tietoa pitää sisäpiirintietona rikoslain 51 luvun 1 ja 2 :n tunnusmerkistön täyttymistä arvioitaessa, jos osakekauppaa on käyty muun yrityksen osakkeilla. On selvää, että esimerkiksi samalla toimialalla toimivien tai liikekumppaneina, kuten alihankkijana ja päätuottajana, toimivien yritysten kurssikehitykset voivat korreloida keskenään. Toisaalta on huomioitava, että osakemarkkinoiden kokonaisvolyymiin nähden riittävän suuren yrityksen kurssin kehitys voi vaikuttaa paitsi saman toimialan muiden yritysten kurssikehitykseen myös koko pörssin yleiseen kurssikehitykseen, kuten Nokia Oyj:n kurssi on Helsingin pörssin osalta tehnyt 1990-luvulta lähtien. Ottaen huomioon sisäpiirintiedon määritelmän avautuminen edellä todetulla tavalla katson olevan sinänsä mahdollista syyksilukea sisäpiirintiedon väärinkäyttö myös niin sanotuissa kurssiriippuvuustapauksissa. Kyseessä on joka tapauksessa ei julkisen tiedon hyväksikäyttö ja tieto on kurssiriippuvuusasetelman ollessa olemassa omiaan vaikuttamaan myös toisen yhtiön arvopaperin arvoon. 216
7 sesta, joka saattaa liittyä yritysvaltaukseen. 17 Yhteenvetona voidaan todeta, että tietojen tulee olla sellaisia, että niiden ja tiettyjen tai tietyn arvopaperin kurssikehityksen välillä on osoitettavissa jonkinasteinen syy-yhteys.18 Jo arvopaperimarkkinalain esitöissä todettiin, ettei sisäpiirintiedolta edellytetä konkreettista vaikutusta arvopaperin arvoon. Tämä kanta on sittemmin oikeuskirjallisuudessa vahvistunut. 19 Riittää, että tieto objektiivisesti arvioiden on sellaista, että sen julkistamisella voidaan katsoa olevan merkitystä arvopaperin arvonmuodostuksen kannalta. 20 EU:n määritelmädirektiivissä 21 on todettu tiedoilta edellytettävän olennaisuutta siten, että järkevästi toimiva sijoittaja todennäköisesti käyttäisi tietoa yhtenä sijoituspäätöksen perusteena. Sisäpiirintiedon määritelmässä on keskeistä myös tiedon saatavuus. Oikeuskirjallisuudessa on puhuttu tiedon saatavuuskriteeristä. 22 Kyseessä täytyy olla tieto, joka ei ole markkinoiden saatavilla vaan on luottamuksellista tai sellaisessa muodossa, ettei tieto ole yleisesti saatavilla. Tieto menettää luonteensa sisäpiirintietona, kun se on saatettu yleisön, tiedotusvälineiden tai markkinoilla toimivien käyttöön esimerkiksi asianmukaisesti julkistetussa tiedotteessa tai tiedotustilaisuudessa. 23 Myös internetin välityksellä tapahtuva tiedon julkistaminen voi johtaa tiedon tuloon markkinoiden käytettäväksi siten, ettei kyseessä ole enää sisäpiirintieto. Tämä pitää paikkansa ainakin julkisesti noteerattujen yhtiöiden kotisivujen osalta, joilta rationaalisten sijoittajien voidaan katsoa etsivän tietoa. Eri asia ovat erilaiset yksityiset tai julkisesti noteeraamattomien yritysten kotisivut, joiden sisältämän tiedon ei välttämättä voida katsoa olevan markkinoiden käytettävissä. Tiedon löytäminen tällaisilta kotisivuilta, huolimatta yhä tehokkaammiksi kehittyvistä internetin hakuohjelmista, perustuu kuitenkin usein sattumaan. 24 Tietyin edellytyksin myös niin sanottujen sähköpostilistojen sisältämät tiedot voivat olla julkisia. Edellytyksenä on ainakin, että listan olemassaolo tunnetaan yleisesti rationaalisten sijoittajien keskuudessa, ja että listalle liittyminen on kaikille sijoittajille mahdollista. 25 Sisäpiirintiedolle on asetettu myös täsmällisyysvaatimus. Täsmällisyysvaatimus kirjattiin nimenomaisesti lakiin siirrettäessä vuonna 2005 sisäpiirintiedon määritelmä 17 Tyypillinen yhtiötä koskeva sisäpiirintiedon julkistaminen ja sen vaikutus kurssikehitykseen oli UPM- Kymmene Oy:n ilmoitus noin 3600 työntekijän vähentämisestä. Yhtiön kurssi Helsingin pörssissä nousi välittömästi noin 10 prosenttia. Nousu heijastui samalla kaikkiin metsäteollisuuden alan yhtiöiden osakekursseihin, mikä seikka osoittaa selvästi saman toimialan yritysten osakekurssien välisen kurssiriippuvuuden. 18 Häyrynen s Esimerkiksi Häyrynen s. 117 ja Kurenmaa s HE 157/1988 vp s. 46, Kurenmaa s. 124 ja Häyrynen s Komission direktiivi 2003/124/EY Euroopan parlamentin ja neuvoston direktiivin 2003/6/EY täytäntöönpanosta sisäpiirintiedon määritelmän ja julkistamisen sekä markkinoiden manipuloinnin määritelmän johdosta. 22 Annola s HE 254/1998 vp s Annola 2005 s Annola 2005 s
8 rikoslain 51 luvun 6 :stä takaisin arvopaperimarkkinalakiin. On kuitenkin selvää, että jo ennen tätä sisäpiirintiedolta edellytettiin tietyn asteista täsmällisyyttä. Sisäpiirintietona ei pidetä markkinahuhuja ja erilaisia arvailuja, joilla sinänsä saattaa olla vaikutusta kurssikehitykseen, ja jotka myös kuuluvat kehittyneiden osakemarkkinoiden todellisuuteen. 26 Tieto, joka ei ole totta, ei voi olla sisäpiiritietoa. Toisaalta tieto siitä, ettei jokin julkisuuteen annettu tieto yrityksen asemasta tai taloudellisesta tilanteesta pidä paikkaansa, voisi olla sisäpiirintietoa. Lain esitöiden mukaan tiedon täsmällisyys tarkoittaa ensiksi, että tieto viittaa olosuhteisiin tai tapahtumiin, jotka ovat jo ilmenneet tai tapahtuneet taikka joiden voidaan kohtuudella olettaa ilmenevän tai toteutuvan. Kyseessä on suora viittaus komission määritelmädirektiivin 1 artiklan 1 kohtaan. Toiseksi täsmällisyydellä tarkoitetaan tiedon riittävää tarkkuutta, jotta sen perusteella on mahdollista tehdä johtopäätös olosuhteiden tai tapahtumien mahdollisesta vaikutuksesta kurssikehitykseen. Tältä osin ei kuitenkaan edellytetä, että kurssimuutoksen suunta olisi ennakoitavissa. 27 Totean käsityksenäni, että kurssimuutoksen toteutuneella suunnalla voi kuitenkin syyteharkinnassa ja syyksiluettavuutta harkittaessa olla merkitystä arvioitaessa tiedon sisäpiirintiedon luonteisuutta. Jos tieto on sisällöltään sellaista, että sen yleisen elämänkokemuksen mukaan olisi pitänyt vaikuttaa kurssiin sitä nostavasti, mutta konkreettinen vaikutus tiedon tultua julkiseksi onkin ollut päinvastainen, voidaan asettaa kyseenalaiseksi onko tieto ollut sellainen, että se on ollut omiaan vaikuttamaan kurssikehitykseen. Toisaalta on mahdollista, että vääränsuuntainen kurssikehitys on selitettävissä muilla, väitetystä sisäpiirintiedosta riippumattomilla tekijöillä. Tilanne voi olla myös se, ettei tiedon julkitulo aiheuta mitään havaittavaa kurssimuutosta. On selvää, että tiedon julkistamisen jälkeen havaittavalla tiedon tosiasiallisella vaikutuksella voi olla merkitystä arvioitaessa komission määritelmädirektiivissä (2003/124/EY) edellytetyllä tavalla objektiivisin kriteerein tiedon luonnetta Sisäpiirintieto ja osakkeen kurssimuutokset 3.1. Kurssimuutoksiin vaikuttavia tekijöitä Kuten jäljempänä oikeuskäytännöstä voidaan havaita, ei tuomioiden perusteluissa ole juurikaan tuotu esiin julkisen kaupankäynnin kohteena olevan osakkeen kurssimuutoksiin vaikuttavia tekijöitä suhteessa tiedon sisäpiirintiedonluonteisuuteen. Tämä on sinänsä ymmärrettävää sitä taustaa vasten, ettei tiedolta edellä todetuin tavoin vaadita konkreettista vaikutusta kurssikehitykseen. On kuitenkin selvää, että myös konkreettisella vaikutuksella, joka voidaan oikeudenkäynnissä, väitetyn sisäpiirintiedon tiedon 26 Annola s HE 137/2004 vp s Karjalainen s
9 jo tultua julkiseksi, ottaa tarkastelun kohteeksi, on merkitystä arvioitaessa tiedon sisäpiirinluonteisuutta. Jos näyttää siltä, ettei tiedon julkistamisen vaikutusta voida kurssikehityksessä mitenkään havaita, tai kurssikehitys on tiedon julkistamisen oletetun kurssivaikutuksen vastainen, eivätkä olosuhteet markkinoilla ja kyseisen yrityksen osalta ole olennaisesti muuttuneet väitetyn sisäpiirintiedon hyväksikäyttöhetken jälkeen, nousee väistämättä esiin kysymys siitä, onko väitetty sisäpiirintieto ollut niin merkittävää, tarkkaa tai laadultaan sellaista, että sitä voitaisiin pitää sisäpiirintietona arvopaperilain 5 luvun 1 :n tarkoittamalla tavalla. Osakkeen kurssimuutoksiin vaikuttavista tekijöistä on tämä kirjoituksen näkökulmasta kiinnostavaa se, että julkisen kaupankäynnin kohteena olevien osakkeiden hinnanmuodostuksessa keskeinen tekijä on yhtiötä koskevalla tiedolla. Yhtiön osakkeen arvo määrittyy pitkälti siis yhtiötä koskevien tietojen perusteella. 29 On selvää, että myös erilaiset huhut ja muu varmistamaton tieto vaikuttavat osakkeen arvoon. Edellä todetuin tavoin nämä eivät kuitenkaan ole sisäpiirintietoja. Tieto voi koskea paitsi yhtiön toiminnan ja liiketuloksen kehitystä myös kilpailijoiden tai saman alan muiden yhtiöiden toimintaa 30 taikka yleisesti talouteen kansallisella tai kansainvälisellä tasolla vaikuttavia seikkoja. 31 Osa tiedosta on selkeästi yhtiön sisäistä ja sen hallussa olevaa. Kehitys on kuitenkin johtanut siihen, että yhä suurempi osa tiettyä yhtiötä koskevasta tiedosta luodaan yhtiön ulkopuolella. 32 Tällaista tietoa on esimerkiksi erilaisten analyytikkojen yhtiöistä muodostama informaatio. Arvopaperimarkkinoiden painopisteen kääntyessä informaatio-oikeuden suuntaan on sisäpiirintiedon määritelmällä siis entistä keskeisempi merkitys arvioitaessa arvopaperimarkkinarikosten syyksilukemista. Jo arvopaperimarkkinalakia säädettäessä lähdettiin siitä, että lainsäädännön keskeisenä tavoitteena on lisätä markkinoilla informaation määrää, parantaa sen laatua ja varmistaa informaation tasapuolinen saatavuus. 33 Huhujen liikkeelle laskeminen tai toimiminen tavalla, jolla luodaan mielikuvaa ei julkisen tiedon hallinnasta, saattaa täyttää rikoslain 51 luvun 3 :n mukaisen kurssin vääristämisen tunnusmerkistön. 34 Oikeuskirjallisuudessa on jopa vaadittu väärien tietojen markkinoille laskemisen kriminalisointia. 35 Tiedon merkitystä arvopaperimarkkinoilla kuvaavat hyvin myös arvopaperimarkkinalain 2 luvun säännökset arvopaperin liikkeellelaskijan yleisestä tiedonantovelvollisuudesta (7 ) ja säännökset tiedonantovelvollisuudesta koskien arvopaperin liikkeellelaskua, osavuosikatsausta, vuosikatsausta, tilinpäätöstä, tilinpäätöstiedotetta, konsernisuhteen syntymistä, liputusvelvollisuutta ja omien osakkaiden kauppaa. Myös arvopaperimarkkinalain 5 luvun julkista sisäpiirirekisteriä ja 6 luvun julkista ostotarjousta koskevat säännökset liittyvät edellä todettuun markkinoil- 29 Annola s. 45 ja Afrell s Painilainen s Ruoho s Huovinen s Annola (2001) s Annola s Huovinen s. 390 ja
10 la merkityksellisen informaation tasapuolisen saatavuuden toteuttamiseen. On myös selvää, että arvopaperimarkkinalain mukaan julkistettavia tietoja voidaan lähes lähtökohtaisesti pitää myös arvopaperimarkkinalain 5 luvun 1 :n mukaisina sisäpiiritietoina ennen niiden julkistamista Kurssimuutosten suhde tiedon sisäpiirinluonteisuuteen oikeuskäytännössä Korkein oikeus Oikeustieteellisessä tutkimuksessa oikeuskäytäntöä analysoitaessa keskeisessä asemassa ovat Korkeimman oikeuden antamat ratkaisut tuomioistuimen prejudikaattitehtävän takia. Tämän kirjoituksen viimeistelyvaiheessa joulukuussa 2006 Korkein oikeus antoi ensimmäisen ratkaisunsa koskien sisäpiirintiedon väärinkäyttöä. 37 Korkeimman oikeuden antama ratkaisu KKO 2006:110 on tämän kirjoituksen aihepiirin kannalta mielenkiintoinen, koska käräjäoikeus ja hovioikeus päätyivät tiedon sisäpiirintiedon luonteisuuden osalta eri lopputuloksiin ja Korkein oikeus lopulta samaan lopputulokseen kuin käräjäoikeus. Käräjäoikeus katsoi vastaajan hallussa olleen sisäpiirintietoa vastaajan ostettua kahtena eri ajankohtana osakkeita, ja hovioikeus katsoi tiedon jo tulleen osakeostojen ajankohtana markkinoiden saataville siten, ettei kyseessä ollut sisäpiirintieto. Tällä perusteella hovioikeus hylkäsi syytteen. 38 Korkein oikeus myönsi valitusluvan koskien sisäpiirintiedon väärinkäytön tunnusmerkistön täyttymistä. Tarkastelen tässä Korkeimman oikeuden ratkaisua nimenomaan sisäpiirintiedon määrittelyn ja mahdollisten kurssimuutosten analysoinnin näkökulmasta. 36 Ruoho s Korkein oikeus on kyllä jo ratkaisussaan KKO 1985 II 58 sivunnut sisäpiirintiedon väärinkäyttöön liittyviä kysymyksenasetteluja ottaessaan kantaa tilanteeseen, jossa ostaja oli tiennyt osakkeen arvoon olennaisesti vaikuttavasta seikasta mutta myyjäpuoli ei ollut siitä tiennyt. Ostajapuolen edustajana kaupassa toiminut henkilö oli ollut Riihimäen Lasi Oy:n, jonka osakkeet olivat kaupan kohteena, johtokunnan jäsen. Ostajan edustajalla kauppaa tehtäessä oli tiedossaan erään toisen yhtiön Riihimäen Lasi Oy:n osakkeista esittämä ja yhtiön hallinnossa käsitelty ostotarjous, jonka hinta ylitti moninkertaisesti myyjäpuolen tarjouksen. Korkein oikeus katsoi, että noissa olosuhteissa ostajapuolen oli kunnianvastaista ja arvotonta vedota osakekauppaan ja katsoi kaupan oikeustoimilain 33 :n nojalla pätemättömäksi. Kauppa oli tehty kevättalvella 1980 eli ennen arvopaperimarkkinalain säätämistä ja sisäpiirintiedon väärinkäytön kriminalisoimista. Jos kauppa olisi toteutettu arvopaperimarkkinalain voimaantulon jälkeen, kyseessä olisi selkeästi ollut arvopaperimarkkinalain 5 luvun 1 :n mukaisesta luottamuksellisen yritystiedon väärinkäytöstä. Luonnollisesti myös rikoslain 51 luvun 1 :n sisäpiirintiedon väärinkäytön tunnusmerkistö olisi menettelyssä täyttynyt. 38 Hovioikeuden ratkaisu tukeutuu mahdollisesti lain esitöihin siltä osin kuin niissä (HE 254/1998 vp s. 35) on nimenomaisesti todettu tiedotusvälineissä julkaistun tiedon osalta, ettei julkaistun tiedon käyttäjän ei tarvitse varmistua siitä, että markkinoilla toimivat ovat sen havainneet. Sisäpiiriläiset eivät Ståhlbergin toteamin tavoin ole vastuussa siitä tietävätkö kaikki markkinoilla toimivat kyseisestä seikasta (Ståhlberg s. 738). Nyt käsiteltävässä tapauksessa ratkaisevana tiedon julkistamisen muotona pidettiin Helsingin Sanomissa julkaistua Sammon johtoryhmän jäsenen haastattelua. 220
11 Väitetty sisäpiirintieto koski Vakuutusosakeyhtiö Sampo Oyj:n, jonka toimitusjohtajana vastaaja toimi, kaavailuja Suomi-yhtiöiden omistamien Pohjola-Yhtymä Vakuutus Oyj:n osakkeiden ostamisesta. Vastaaja oli kahdella kaupalla hankkinut Pohjolan osakkeita alaikäisen tyttärensä ja määräysvallassaan olevan yhtiön nimiin. Käräjäoikeuden ratkaisussa on nimenomaisesti otettu kantaa tiedon julkistamisen vaikutukseen Pohjolan osakekurssiin. Käräjäoikeus totesi ensiksi, että yritysvaltausta yleensä pidetään ostettavan yhtiön osakkeen arvoa korottavana seikkana. Pohjolan osakkeen arvo oli käräjäoikeuden perustelujen mukaan noussut tiedon julkistamispäivänä 13 prosenttia ja seuraavana päivänä vielä lähes 10 prosenttia. Totean, että kurssinousu on ollut niin huomattava, että jo tällä perusteella on ollut selvää tiedon sinänsä olleen luonteeltaan sellaista kuin sisäpiirintiedolta edellytetään. 39 Käräjäoikeuden perusteluissa on vielä viitattu pörssiuutisten uutisointiin, jonka mukaan kurssimuutos aiheutui nimenomaan kyseisen tiedon julkiseksi tulosta. Hovioikeuden ratkaisun perusteluissa ei ole otettu kantaa osakkeen kurssimuutoksiin tiedon julkistamispäivänä arvioitaessa tiedon sisäpiirintiedon luonteisuutta. Hovioikeus käsitteli tiedon sisäpiirintiedon luonteisuutta ensin sisäpiirintiedon käsitteen osalta ja vielä erikseen kysymyksiä tiedon täsmällisyydestä ja tiedon julkistamattomuudesta. Perusteluissa todettiin sisäpiirintiedon luonteesta vain yleisesti kysymyksen olevan siitä, olisiko kyseinen tieto kaupantekohetkellä julkistettuna ollut omiaan olennaisesti vaikuttamaan arvopaperin arvoon. Korkein oikeus käsitteli erikseen sisäpiirintietoa osalta tiedon liittymistä arvopapereihin, tiedon täsmällisyyttä, tiedon julkistamattomuutta ja tiedon vaikutusta arvopaperin arvoon ja hintaan. Tämän kirjoituksen näkökulmasta on mielenkiintoista, että Korkein oikeus on seikkaperäisesti arvioinut suunnitellun osakekaupan vaikutusta Pohjolan osakkeiden arvoon. Korkein oikeus on viitannut suunnitellun kaupan kohteena olleiden osakkeiden edustamaan 40 prosentin ääniosuuteen yhtiön osakekannasta ja todennut, että tämänkaltaiset kaupat ovat omiaan olennaisesti vaikuttamaan niiden kohteena olevan osakkeen arvoon jo niihin liittyvän preemion, eli osakkeesta maksettavan pörssikurssin ylittävän hinnan, mahdollisuuden vuoksi. Korkein oikeus on todennut, että jos Pohjolaa koskeva osakekauppa olisi toteutunut, Pohjolan osakkeen pörssiarvo olisi todennäköisesti noussut huomattavasti. Perustelujen rakenne on tältä osin linjassa sen kanssa, ettei konkreettinen kurssireaktio ole edellytys tiedon katsomiselle sisäpiirintiedoksi. Korkein oikeus ei siis perusteluissaan ottanut esiin edellä todettua konkreettista kurssireaktiota vaan analysoi sitä, mikä olisi ollut suunnitteilla olleen osakekaupan toteutumisen vaikutus osakkeen kurssiin. Toisaalta korkein oikeus kiinnitti huomiota konkreettiseen kurssireaktioon, tai oikeammin sen puutteeseen, todetessaan, etteivät osakekurssit olleet reagoineet Sammon johtoryhmän jäsenen Helsingin sanomissa jul- 39 Lain esitöissä todetaan, ettei tieto, jolla on vain vähäinen vaikutus arvopaperin arvoon, voi olla sisäpiirintietoa. Samassa yhteydessä on todettu päivittäisten kurssimuutosten olevan tyypillisesti alle 3 %:n suuruisia. Toisaalta myös tätä pienemmät kurssimuutokset voivat olla merkkinä sisäpiirintiedon olemassaolosta, jos muutokset ovat äkillisiä (HE 254/1998 vp s. 35). 221
12 kaistuun haastatteluun. Tällä perusteella korkein oikeus katsoi, että haastattelussa julki tullut tieto oli ollut olennaisesti niukempaa kuin vastaajalla ollut tieto. Näin puuttuvaa kurssireaktiota pidettiin osaltaan näyttönä siitä, että vastaajan hallussa ollut tieto oli julkisuudessa ollutta tietoa täsmällisempää ja siten julkaisemattomana luonteeltaan sisäpiirintietoa. Edellä todettu haastattelu oli julkaistu vain kaksi päivää ennen kuin vastaaja osti ensimmäisen erän osakkeita ja vain reilu viikko ennen toisen osake-erän ostamista. Korkein oikeus on siis perusteluissaan kiinnittänyt huomiota konkreettisen kurssireaktion puuttumiseen siltä osin kun se on ilmennyt ajallisesti lähellä rikosten tekohetkeä. Totean, että Korkeimman oikeuden perusteluista voidaan epäsuorasti päätellä, että noin neljän kuukauden ajan osakekauppojen ja tiedon julkiseksi tulon välillä on katsottu merkittävästi alentaneen tiedon julkiseksi tuloon liittyneen sinänsä selkeän kurssireaktion näyttöarvoa. Palaan tähän kysymykseen rikoksen tekohetken ja kurssireaktion ajallisen eron merkityksestä jäljempänä Hovioikeudet Hovioikeuksien ratkaisukäytännön osalta on todettava, että sisäpiirintiedon väärinkäyttöä koskevat rikosasiat ovat harvinaisia. Tammikuussa 2006 saadun selvityksen mukaan niitä oli käsitelty ainoastaan Helsingin hovioikeudessa. 40 Seuraavassa käyn läpi tuoreimpia Helsingin hovioikeuden ratkaisuja. Tarkastelun painopiste on sama kuin edellä Korkeimman oikeuden ratkaisun osalta. Helsingin hovioikeuden (Helsingin hovioikeus nro 1738 dnro R 03/228) antamassa ratkaisussa oli kyse yhtiön hallituksen jäsenen tekemästä osakekaupasta tilanteessa, jossa hän oli tietoinen hallituksessa käsitellyistä suunnitelmista uuden internet-palveluihin erikoistuneen yrityksen perustamisesta yhteistyössä toisen merkittävän tietoliikenneyhtiön kanssa. Hovioikeus totesi perusteluissaan kyseessä olleen sisäpiirintiedon viitaten lähinnä yhteisyrityshankkeen oletettuun suureen markkina-arvoon ja siihen, että osavuosikatsauksessa hanketta oli pidetty vuoden toisen neljänneksen toisena päätapahtumana. Hovioikeus katsoi näin ollen hankkeeseen liittyneen merkittäviä tulevaisuuteen kohdistuneita odotuksia, ja hankkeen olleen ennen vastaajan tekemää osakekauppaa jo toteutumiseltaan todennäköinen ja laadultaan sellainen, että sitä koskevan tiedon julkistaminen olisi ollut omiaan olennaisesti vaikuttamaan arvopaperin arvoon. 40 Vaasan hovioikeuden kirjaajan Johanna Pullin puhelimitse välittämän tiedon mukaan Vaasan hovioikeus ei ollut tuohon päivään mennessä käsitellyt sisäpiirintiedon väärinkäyttöä koskevia asioita, tai ainakaan niitä ei ollut löydettävissä hovioikeuden diaarista. Kirjaaja Riitta Vainio ilmoitti saman Itä-Suomen hovioikeuden osalta ja kirjaaja Kaija Vesala Kouvolan hovioikeuden osalta. Turun hovioikeuden viskaalin Juha Karvisen ilmoittaman tiedon mukaan hovioikeuden asianhallintajärjestelmän hakutietojen perusteella myöskään Turun hovioikeudessa ei ole käsitelty sisäpiirintiedon väärinkäyttöön liittyviä rikosasioita. Rovaniemen hovioikeuden kirjaajan Marja-Leena Pitkäniemen ilmoituksen mukaan hovioikeuden diaaritiedoista ei ilmene, että Rovaniemen hovioikeudessa olisi käsitelty sisäpiirintiedon väärinkäyttöön liittyviä asioita. 222
13 Hovioikeuden perusteluissa ei ole lainkaan käsitelty kysymystä tiedon julkistamisen tosiasiallisesta vaikutuksesta yhtiön osakkeen kurssikehitykseen. Hovioikeuden perusteluissa on kuitenkin viitattu käräjäoikeuden perusteluihin tiedon sisäpiirintiedon luonteisuuden osalta. Käräjäoikeuden perusteluissa on otettu kantaa myös osakekurssin muutokseen tiedon julkistamispäivänä suhteessa tiedon sisäpiirinluonteisuuteen. Käräjäoikeus viittasi siihen, ettei väitetyltä sisäpiirintiedolta edellytetä konkreettista kurssivaikutusta. Käräjäoikeus totesi vielä, ettei julkistaminen ollut aiheuttanut kurssireaktiota ja että konkreettista kurssireaktiota on yksittäistapauksessa etukäteen vaikea arvioita. Totean, että käräjäoikeuden perustelut tältä osin ovat tärkeä osa perustelujen kokonaisuutta. Vastaaja oli vedonnut siihen, että tiedon julkistamispäivänä yhtiön kurssi oli tosiasiassa hieman laskenut. Vastaaja oli katsonut, että osakemarkkinoiden reaktio uuteen informaatioon on luotettava mittari arvioitaessa jonkun tiedon merkitystä osakkeen arvon muutokseen. Syyttäjä oli kirjallisena todisteena esittänyt selvitystä yhtiön kurssikehityksestä. On selvää, että vastaaja toi puolustuksessaan voimakkaasti esiin sen seikan, että tiedon julkistamispäivänä kurssi oli laskenut eikä noussut. Toisaalta tuomion perusteluissa ei ole sinänsä pohdittu itse tiedon luonnetta suhteessa tuolloin vallinneeseen tilanteeseen osakemarkkinoilla ja sitä minkälainen reaktio markkinoilla olisi ollut tiedon luonteen perusteella odotettu. Kyseessä oli hanke uuden yhtiön perustamisesta toimimaan osittain uudella toimialalla yhteistyössä toisen yhtiön kanssa. Käsittääkseni kyseinen tieto on luonteeltaan ollut sen tyyppistä, että tosiasiallisesti on ollut vaikeaa etukäteen määrittää tiedon julkistamisen välittömän kurssivaikutuksen suuntaa taikka suuruutta. Tiedon julkistamisen vähäinen kurssivaikutus on saattanut liittyä markkinoilla olleisiin erilaisiin arvioihin tiedon merkityksestä. Osa markkinoilla toimineista on saattanut pitää tietoa positiivisena avauksena uudelle sähköiselle liiketoimintasektorille ja osa on mahdollisesti nähnyt uudessa toimialassa riskejä. Kuten käräjäoikeus osuvasti perusteluissaan toteaa, arvioihin on varmasti vaikuttanut myös keväällä 1999 parhaassa vauhdissa ollut ns. IT-huuma. Helsingin hovioikeuden (Helsingin hovioikeus nro 1798 R 02/4230) antamassa ratkaisussa on kyse varsin poikkeuksellisesta tilanteesta. Syytettynä sisäpiirintiedon väärinkäytöstä ja siihen liittyen kurssin vääristämisestä (rikoslain 51 luku 3 ) olivat pörssikauppaa harjoittavan Merita Pankkiiriliike Oy:n toimitusjohtaja, päämeklari ja asiakasvälitysmeklari. Vastaajien tietoon oli ennakolta tullut, että eräs pankkiiriliikkeen asiakasyhtiö oli valmis ostamaan erän osakkeita määrättyyn hintaan. Asiassa katsottiin selvitetyksi, että tämän tiedon perusteella vastaajat olivat meklariliikkeen nimissä toimiessaan käyttäneet hyväkseen sisäpiirintietoa ostamalla ensin meklariliikkeen omaan salkkuun erän kyseisen yhtiön osakkeita, ja toteuttamalla kaksi päivää myöhemmin meklariliikkeen asiakkaiden myyntitoimeksiantoja kohdentaen ne ennakkotiedon mukaisesti saapuneeseen ostotoimeksiantoon. Toimenpiteistä olivat hyötyneet itse meklariliike ja myös sen asiakkaat. Sisäpiirintiedon määritelmän osalta hovioikeus totesi, että jo kaksi päivää ennen ostotoimeksiannon saapumista meklariliikkeelle vastaajat olivat saaneet toimeksiantajan edustajalta riittävän yksityiskohtaisen selvityksen ostotoimeksiannon sisällöstä hinta- 223
14 tietoineen. Samoin vastaajat olivat jo tuossa vaiheessa voineet pitää saamansa informaation perusteella ostotoimeksiannon toteutumista todennäköisenä, vaikka toimeksiantajayhtiön hallitus oli vasta toimeksiantopäivän aamulla päättänyt asian. Totean, että kyseessä on ollut hyvin selkeästi sisäpiirintieto. Kyseessä on ollut tieto hinnasta, jolla osakkeita ollaan tulevaisuudessa, kahden päivän kuluttua, valmiita ostamaan markkinoilta huomattava määrä. Hinta on selvästi ylittänyt senhetkisen osakekurssin. Tieto on ollut sisäpiirintietoa oikeastaan kahdessa merkityksessä. Tieto on ollut omiaan olennaisesti vaikuttamaan osakkeen kurssikehitykseen, koska kyse oli huomattavasta osakkeeseen kohdistuneesta kysynnästä vallitsevaa kurssitasoa korkeampaan hintaan. Toisaalta itse tiedon hallussapito on antanut mahdollisuuden tehdä voitollista osakekauppaa ilman riskiä. Tilanne on siis vastaajien osalta ollut poikkeuksellinen. Tapauksessa on jouduttu arvioimaan myös sitä onko arvopaperivälitysliikkeen toiminnassaan asiakkaaltaan saama tieto, tässä tapauksessa ennakkotieto tulevasta ostotoimeksiannosta, sisäpiirintietoa välitysliikkeen omassa toiminnassa. Hovioikeus on aivan oikein perusteluissaan nimenomaisesti todennut, että sisäpiirintiedon väärinkäytön kriminalisoinnin tarkoituksena on ollut suojella luottamusta arvopaperimarkkinoiden puolueettomaan toimintaan, ja antaa kaikille sijoittajille tasapuoliset mahdollisuudet tiedon käyttöön. Tällä perusteella on siis katsottu tiedon ostotoimeksiannosta olleen sisäpiirintietoa myös välitysliikkeen omassa toiminnassa, joka oli ilmennyt osakkeiden ostamisena niin sanotusti omaan salkkuun. Vastaajina olivat suuren meklariliikkeen palveluksessa merkittävissä asemissa toimineet henkilöt, jotka olivat kaksi päivää etukäteen saamansa tiedon perusteella ryhtyneet osakekauppoihin taloudellisen edun saamiseksi meklariliikkeelle ja sen asiakkaille. Meklariliike tuomittiin korvaamaan valtiolle rikoksen tuottamana taloudellisena hyötynä lähes euroa. Hovioikeus totesi vastaajien toiminnan olleen tahallista. Syyttäjä vaati rangaistusta sisäpiiritiedon väärinkäytöstä. Teot oli tehty jälkeen eli rikoslain 51 luvun voimassa ollessa. Syyteharkinnan osalta nousee esiin kysymys, onko syyttäjä ottanut huomioon vastaajien aseman meklariliikkeen palveluksessa ja rikoslain 51 luvun 2 :n 1 momentin 2-kohdan törkeän sisäpiirintiedon väärinkäytön kvalifiointiperusteet. Lainkohdan mukaan kvalifiointiperusteena on sisäpiirintiedon väärinkäyttö tahallisesti käyttäen hyväksi erityisen vastuullista asemaa arvopaperikeskuksen, selvitysyhteisön, arvopaperivälittäjän, arvopaperipörssin, optioyhteisön tai arvopaperin liikkeellelaskijan tai sen kanssa samaan konserniin kuuluvan yhteisön palveluksessa, tai niiden edustajana, taikka niiden antamassa tehtävässä. Käsittääkseni vastaajat ovat kiistattomasti olleet rikoslain 51 luvun 2 :n 1 momentin 2-kohdan tarkoittamassa asemassa. Lisäksi vastaajat ovat saaneet tiedon vastuullisen asemansa perusteella, ja kyenneet tietoa hyödyntämään asemansa perusteella, kuten lain esitöissä kvalifiointiperusteen soveltamisen edellytysten osalta lausutaan. 41 Toinen kysymys on, olisiko tekoa ollut pidettävä kokonaisuutena arvioiden törkeänä. Ottaen huomioon suoritetut useat osakeostot ja myynnit välittömästi ostotarjouksen 41 HE 254/1998 vp s
15 kirjauduttua pörssin sähköiseen kaupankäyntijärjestelmään on teossa käsittääkseni myös piirteitä suunnitelmallisuudesta. Toisaalta on todettava, että sisäpiirintiedon väärinkäyttö edellyttää aina jonkinasteista suunnitelmallisuutta. Rajanveto suunnitelmallisuuden ja erityisen suunnitelmallisuuden välillä jäänee tulevan oikeuskäytännön varaan. Syyteharkinnassa on mahdollisesti kiinnitetty huomiota siihen, etteivät vastaajat tavoitelleet toimenpiteillä omaa välitöntä hyötyä Käräjäoikeudet Käräjäoikeuksien osalta tilanne on siten samanlainen kuin hovioikeuksien osalta, ettei tämän kirjoittajalla ole tiedossaan muualla kuin Helsingin käräjäoikeudessa annettuja ratkaisuja. Myös kaikki edellä todetut Helsingin hovioikeuden ratkaisut olivat valituksia Helsingin käräjäoikeuden antamiin tuomioihin. 42 Käsittelen seuraavassa muutamia tuoreimpia Helsingin käräjäoikeuden ratkaisuja, joista kaksi jäi lainvoimaiseksi. Näkökulma on sama kuin Korkeimman oikeuden ratkaisun ja hovioikeusratkaisujen osalta. Helsingin käräjäoikeuden antamassa ratkaisussa oli kyse Suunto Oyj:n johtoryhmän jäsenen hallitsemansa sijoitusyhtiön lukuun suorittamista yhtiön osakkeiden ostoista noin kaksi viikkoa ennen kuin yhtiö julkaisi pörssitiedotteella tiedon neuvotteluista, joissa oli kysymys yhteistyöstä merkittävän kansainvälisen kilpailijan kanssa tärkeällä markkina-alueella. Käräjäoikeus katsoi, että suunniteltu sopimusjärjestely oli ennen sen julkaisemista objektiivisesti arvioituna sen tyyppinen järjestely, jonka olennainen vaikutus yhtiön osakkeen pörssikurssin määräytymiseen on ollut todellinen mahdollisuus. Sopimusjärjestelystä oli tiedotettu pörssitiedotteella Suunto Oyj:n osakkeen päätöskurssi oli edellisenä pörssipäivänä ollut 7,44 euroa ja tiedon julkistamispäivän päättökurssi oli 7,690 euroa. Kurssi oli siis noussut tiedon julkistamispäivänä 0,25 euroa eli 3,36 prosenttia. Vastaaja toi lausumassaan esiin kuitenkin sen seikan, että osakekurssi oli alkanut nousta jo ennen tiedon julkistamista kurssin oltua tasolla 6,5 euroa, ja että nousu oli tasaantunut pörssitiedotteen antamisen jälkeen, mutta kiihtynyt uudelleen voimakkaasti syyskuun 1999 loppupuolella. Vastaaja viittasi siihen, että yhtiön sisäpiiriläiset olivat saaneet tiedon toisen pörssiyhtiön ostotarjouksesta koskien Suunto Oyj:n koko osakekantaa, ja että tästä seikasta olisi liikkunut huhuja jo viikkoa aiemmin. Näin ollen kurssimuutoksen taustalla olisi ollut tosiasiassa vielä merkittävämpi sisäpiirintieto, joka olisi ainakin jossain mittakaavassa vuotanut ennen tiedon julkistamista. Käräjäoikeus ei ratkaisussaan ottanut kantaa osakkeen kurssimuutoksen merkitykseen perustellen tiedon sisäpiirinluon- 42 Tämä seikka osoittaa osaltaan kuinka Helsingin käräjäoikeuden juttukanta poikkeaa maamme muiden alioikeuksien juttukannasta. Myös Häyrysen väitöskirjaan sisältyvästä oikeustapausluettelosta on nähtävissä sisäpiirintiedon väärinkäyttöä koskevien asioiden keskittyminen Helsingin käräjäoikeuteen (Häyrynen s ). 225
16 teisuutta edellä kuvatulla tavalla. Käräjäoikeuden syytteen hylkäävä ratkaisu perustui siihen, että käräjäoikeus katsoi jääneen näyttämättä vastaajan olleen tietoinen sisäpiirintiedosta. Vastaajan vastauksessaan esiin tuomat osakkeen kurssimuutokseen mahdollisesti vaikuttaneet seikat nostavat esiin yleisen kysymyksen useiden ajallisesti päällekkäisten sisäpiirintietojen vaikutuksesta osakkeen kurssikehitykseen ja yksittäisen tiedon osoittamiseen sisäpiirintiedoksi. Lainvoimaiseksi jäi myös Helsingin käräjäoikeuden niin sanotussa Soontapauksessa antama tuomio. Viittaus osakkeen kurssimuutokseen sisältyy tässä asiassa jo syytteen teonkuvaukseen. Teonkuvauksessa on kuvattu tiedon, tässä tapauksessa omistus- ja liiketoimintajärjestelyihin liittynyt toisen yhtiön esittämä osakkeen vaihtotarjous kyseisen yhtiön osakkeisiin, konkreettista vaikutusta osakekaupan kohteena olleen yrityksen kurssiin tiedon tultua julkiseksi. Vaihtotarjous oli osakkeiden omistajien kannalta edullinen ja kurssimuutos oli todella merkittävä. Sisäpiirintietoa hyväksikäyttäen tehdyn osakekaupan kohteena olleen Soon Communication Oyj:n kurssi nousi tiedon julkistamispäivänä yli 53 % verrattuna edellispäivän kurssiin. Käräjäoikeus on perusteluissaan ottanut esiin sekä edellä todetun kurssimuutoksen, että osakkeen päivävaihdon, joka tiedon julkistamista edeltävänä päivänä, jolloin vastaajat olivat hyväksikäyttäneet sisäpiirintietoa, oli ollut kappaletta ja seuraavana päivänä, tiedon tultua julkiseksi, kappaletta. Käsittääkseni tässä tapauksessa konkreettinen kurssimuutos, ja osakkeen paivänvaihdon muutos, ovat olleet selkeitä näyttöjä tiedon sisäpiirintiedon luonteisuudesta. Kurssimuutoksen näyttöarvoa korostaa se lyhyt ajallinen etäisyys, joka on suoritetun osakekaupan ja tiedon julkiseksi tulon välillä. Myös syyttäjä on syyteharkinnassaan ja teonkuvausta laatiessaan tämän hahmottanut. Tammikuun 26. päivänä 2006 Helsingin käräjäoikeus antoi tuomion niin sanotussa TJ-Groupin jutussa. Ratkaisusta on valitettu hovioikeuteen, joten otan tässä esiin vain muutamia sisäpiirintiedon määrittelyn ja osakkeen kurssimuutoksen kannalta kiinnostavia seikkoja. Syytteessä törkeän sisäpiirintiedon väärinkäytöstä oli TJ Group Oyj:n johtoa. Syyte perustui siihen, että TJ Group Oyj:n johtoon kuuluneet olisivat olleet tietoisia siitä, että yhtiön toteuttamaan osakeantiin ja -myyntiin liittynyt julkaistu listalleottoesite ja sen liitteenä julkaistu osavuosikatsaus välitilinpäätöksineen per , eivät olisi vastanneet totuutta ja olisivat olleen harhaanjohtavia yhtiön tulevaisuudennäkymien, tuloksen ja taloudellisen aseman osalta. Syyttäjä katsoi tämän väitetyn tietoisuuden annettujen tietojen virheellisyydestä olleen sisäpiirintietoa. Kaikki vastaajat olivat osallistuneet yhtiön toteuttamaan osakeantiin ja -myyntiin laskemalla myyntiin omistamiaan TJ Group Oyj:n osakkeita. Syyttäjä katsoi menettelyn törkeäksi, koska vastaajat olivat käyttäneet hyväkseen erityisen vastuullista asemaansa yhtiön johdossa, teolla oli tavoiteltu huomattavaa taloudellista hyötyä ja koska rikos oli tehty erittäin suunnitelmallisesti antamalla harhaanjohtavia tietoja ja lisäksi manipuloimalla osakeannin ja -myynnin perusteena ollutta välitilinpäätöstä. Kyseessä oli poikkeuksellisen laaja ja suurta julkisuutta saanut talousrikosasia. Törkeän sisäpiirintiedon väärinkäytön lisäksi syytteitä oli nostettu arvopaperimarkkinoita 226
17 koskevista tiedottamisrikoksista, avunannosta edellä mainittuun ja lisäksi avunannosta törkeään sisäpiirintiedon väärinkäyttöön. Syyttäjä vaati yhtiön toimitusjohtajalta ja hallituksen puheenjohtajalta kummaltakin yli euroa rikoksen tuottamana taloudellisena hyötynä. Käräjäoikeus hylkäsi kaikki syytteet törkeästä sisäpiirintiedon väärinkäytöstä ja avunannosta törkeään sisäpiirintiedon väärinkäyttöön. Perusteluissaan käräjäoikeus totesi, että listalleottoesitteeseen liittyneet syytteet arvopaperimarkkinoita koskevista tiedottamisrikoksista oli hylätty ja näin ollen on hylättävä myös kaikki niihin perustuvat törkeää sisäpiiritiedon väärinkäyttämistä koskevat syytteet. Käräjäoikeus katsoi kuitenkin näytetyksi, että välitilinpäätöksen virheellisten kirjausten määrä oli ollut yhteensä euroa. Tuo määrä olisi muuttanut listalleottoesitteen mukaisen konsernin tuloslaskelman noin euron voiton noin euron tappioksi. Syytteet arvopaperimarkkinoita koskevista tiedottamisrikoksista oli hylätty sillä perusteella, että käräjäoikeus katsoi, että välintilinpäätöksen sisältämän virheet eivät olleet omiaan olennaisesti vaikuttamaan osakeannissa TJ Group Oyj:n 17,60 euroksi määräytyneen osakkeen arvoon. Käräjäoikeus viittasi vuoden 2000 alussa Internet-alan poikkeukselliseen markkinatilanteeseen, jossa kasvuodotukset alalla olivat valtavat eikä yritysten arvo perustunut niiden silloiseen kannattavuuteen, vaan lähes pelkästään pitkällekin tulevaisuuteen laskettuihin odotuksiin. Syyttäjä valitti tuomiosta hovioikeuteen. Tuomio herätti myös laajaa huomiota ja julkisuudessa keskusteltiin talousrikosasioiden käsittelemisestä tuomioistuimissa. 43 Osakkeen kurssikehityksen näkökulmasta tapauksen tekee mielenkiintoiseksi se, että osakeanti ajoittuu juuri ajankohtaan ennen niin sanotun Internet-kuplan puhkeamista. Vain muutamia viikkoja osakeannin jälkeen maaliskuussa 2000 TJ-Group Oyj:n, kuten muidenkin it-alan yhtiöiden, osakekurssi kääntyi selvään laskuun. Nähtäväksi jää minkä kannan hovioikeus ottaa törkeän sisäpiirintiedon väärinkäytön syyksiluettavuuteen. Mikä merkitys vastaajien tiedolle välitilinpäätökseen sisältyvistä virheellisistä kirjauksista, jotka ovat yhtiön liikevaihtoon nähden vähäisiä, mutta muuttivat tuloksen välitilinpäätöksessä negatiivisesta positiiviseksi, on annettava arvioitaessa onko vastaajien hallussa ollut sisäpiirintietoa heidän tarjotessaan osakkeensa myyntiin. Käräjäoikeuden tuomion perusteella on selvää, että vastaajat tiesivät yhtiön tehneen per tappiota eikä voittoa niin kuin välitilinpäätöksestä oli luettavissa. Jo käräjäoikeudessa kuullut asiantuntijatodistajat olivat erimielisiä välitilinpäätöksen osoittaman tappion tai voiton 43 Keskustelussa nousi esiin kysymyksiä talousrikosasioiden näyttöongelmista, erityisesti tahallisuuden vaikeasta näytettävyydestä, johon professorit Ari-Matti Nuutila ja Pekka Koskinen kiinnittivät huomiota (Taloussanomat ). Lisäksi keskusteltiin siitä tulisiko talousrikosasioiden käsittely keskittää niihin erikoistuneille tuomareille kuten syyttäjäpuolella on tehty perustamalla erityisiä talousrikossyyttäjien virkoja (Taloussanomat ). Keskustelussa tuli myös esiin rahoitustarkastuksen valvonnan merkitys ja toisaalta vaikeus. Rahoitustarkastus seuraa aktiivisesti osakemarkkinoita ja tarkkailee pörssiyhtiöiden sisäpiirirekisteriläisten mahdollisia osakeostoja tilanteessa jossa pörssikursseissa on tapahtunut suuria muutoksia. Rahoitustarkastuksen johtaja Kaarlo Jännäri totesi Kauppalehden haastattelussa rahoitustarkastuksen käynnistävän vuosittain noin sisäpiiritutkimusta (Kauppalehti ). 227
18 merkityksestä yhtiön arviointiin liittyvänä seikkana. Olisiko tieto yhtiön todellisesta tappiosta ollut seikka, joka olisi ollut omiaan vaikuttamaan yhtiön osakkeen kurssikehitykseen? Mikä merkitys tässä arviossa on annettava edellä todetulle it-huumalle? Mikä merkitys sisäpiirintietona on annettava sille seikalle, että vastaajat olivat mahdollisesti tietoisia, tai heidän asemansa perusteella olisi tullut olla tietoisia, niistä toimista, joilla vääriä tietoja luotiin ja sisällytettiin välintilinpäätökseen? Kaiken kaikkiaan kyseessä on myös tiedon sisäpiirintiedon luonteisuuden määrittelyn kannalta erityisen mielenkiintoisesta oikeustapauksesta, jonka kysymyksenasettelu poikkeaa Korkeimman oikeuden ratkaisussa KKO 2006:110 käsitellystä tilanteesta. Olisiko tässä jutussa aineksia seuraavaksi Korkeimman oikeuden prejudikaatiksi sisäpiirintiedon väärinkäytöstä? 4. Johtopäätöksiä Sisäpiirintieto koskee arvopaperiin liittyvää tietoa, joka on omiaan olennaisesti vaikuttamaan sanotun arvopaperin arvoon tai hintaan. Tiedolta ei vaadita tosiasiallista vaikutusta arvopaperin arvoon tai hintaan. Riittää, että olennaisen hintavaikutuksen mahdollisuus on tosiasiallinen. Komission määritelmädirektiivissä tiedon olennaisuuden arviointi on sidottu kahteen periaatteeseen; arviointiin objektiivisin kriteerein ja arviointiin sijoituspäätöstä tekevän sijoittajan näkökulmasta. 44 Totean, että tiedon sisäpiirintiedon luonteisuuden objektiiviseen arviointiin saattaa tietyissä tilanteissa liittyä myös tiedon julkistamiseen liittyneen osakkeen kurssimuutoksen huomioonottaminen. Konkreettisen kurssimuutoksen näyttöarvo vaihtelee kuitenkin tapauskohtaisesti eikä yleensä tule kyseeseen yksinomaisena perusteluna tiedon sisäpiirintiedon luonteisuudesta. Ensinnäkin konkreettisen kurssimuutoksen näyttöarvo on merkittävä jos itse kurssimuutos on huomattavan suuri. Lisäedellytyksenä on tietysti, että kurssimuutos ajoittuu selkeästi tiedon julkistamisajankohtaan. Ottaen huomioon, mitä edellä on todettu keskimääräisistä kurssimuutoksista, totean, että kurssimuutosta voidaan pitää huomattavan suurena ainakin silloin kun muutos on pörssipäivän aikana lähellä kymmentä prosenttiyksikköä. Edellä todetussa Helsingin käräjäoikeuden antamassa ratkaisussa on kyse juuri tämän tyyppisestä tilanteesta. Merkittävä kurssimuutos kertoo siitä, että tieto on laajalti noteerattu osakemarkkinoilla erilaisten sijoittajaryhmien parissa, ja että tiedon perustella on välittömästi ryhdytty osaketta koskeviin osto- tai myyntitoimenpiteisiin. Tieto on ymmärretty sellaiseksi, että se suoraan vaikuttaa yhtiön ja sen osakkeen arvoon. Toiseksi kurssimuutoksen merkitystä on arvioitava sen perusteella kuinka pitkä ajallinen väli on väitetyn sisäpiirintiedon väärinkäytön perusteena olevan oikeustoimen ja 44 Komission direktiivi 2003/124/EY Euroopan parlamentin ja neuvoston direktiivin 2003/6/EY täytäntöönpanosta sisäpiirintiedon määritelmän ja julkistamisen sekä markkinoiden manipuloinnin määritelmän johdosta. 228
19 tiedon julkiseksi tulon välillä. Mitä lyhyemmästä välistä on kysymys, sitä suurempi merkitys on näkemykseni mukaan annettava konkreettiselle kurssimuutokselle. Vaikka tiedon julkistamiseen liittyvä konkreettinen kurssimuutos jäisi huomattavasti edellä todettu tasoa alhaisemmaksi, siis vain joihinkin prosenttiyksiköihin, muutoksella olisi merkitystä, jos tieto on julkistettu hyvin pian sen jälkeen kun tietoa on konkreettisesti hyväksikäytetty. Edellytyksenä on luonnollisesti, että kurssimuutos olisi ajallisesti yhdistettävissä tiedon julkistamiseen. Mitä lyhyempi on ajallinen väli, sitä vähäisempiä ovat yleensä yleiset muutokset markkinatilanteessa, ja sitä vähemmän muut kuin väitettyyn sisäpiirintietoon liittyvät tekijät ehtivät vaikuttaa osakkeen arvoon. Ajallisen etäisyyden kasvaessa pienten kurssimuutosten merkitys vähenee, kuten käy hyvin Korkeimman oikeuden ratkaisusta KKO 2006:110 ja Helsingin käräjäoikeuden antamasta ratkaisusta. Käräjäoikeuden ratkaisussa aikajänne sisäpiirintiedon hyväksikäytöstä tiedon julkistamiseen oli kaksi viikkoa ja kurssimuutos julkistamispäivänä ainoastaan 3,36 prosenttia. Lisäksi esitettiin väite muun taustalla olleen uuden informaation vaikutuksesta osakekurssin kehitykseen tiedon julkistamisen aikoihin. Noissa olosuhteissa konkreettisen kurssimuutoksen näyttöarvo ei ole enää merkittävä. Kolmantena perusteena kurssimuutoksen huomioonottamiselle näyttönä tiedon sisäpiirintiedonluonteisuudesta on tiedon julkistamisen pitempiaikainen vaikutus kurssikehitykseen. Kyse on siitä muodostuuko tiedon julkistamisesta käänne kurssikehityksessä. Vaikka tiedon julkistamispäivän kurssimuutos jäisi suhteellisen pieneksi kurssimuutoksella voisi siis olla näyttöarvoa, jos osakkeen kurssi aloittaa julkistamispäivästä pitempiaikaisen nousun tai kääntyy pitempiaikaiseen laskuun. Tältä osin voidaan ajatella tiedon julkistamisen vaikuttaneen siihen yleiseen käsitykseen, joka markkinoilla on yrityksestä ja sen tulevaisuuden näkymistä. Näyttöarvoa alentaa kuitenkin se, että pitkällisen kurssimuutoksen aikana olosuhteet muuttuvat ja saattaa syntyä uutta tietoa, joka on omiaan vahvistamaan tai ylläpitämään alkanutta kurssin nousua tai laskua. Neljäntenä tilanteena, jossa konkreettisella kurssimuutoksella voisi olla näyttöarvoa, viittaan jo edellä esiin nousseeseen kysymykseen tiedon oletetun vaikutuksen vastaisesta kurssireaktiosta tai puuttuvasta kurssireaktiosta. Näyttöarvoa harkittaessa on kuitenkin tarkoin selvitettävä tiedon julkistamisajankohdan markkinatilannetta. Todennäköinen syy kurssireaktion vääränsuuntaisuuteen tai puuttumiseen voi olla muissa markkinatapahtumissa tai muussa sisäpiirintiedossa, joiden vaikutus kumoaa tai poistaa väitetyn sisäpiirintiedon vaikutuksen. Mahdollisia vaikuttavia tekijöitä voi kuitenkin olla lähes rajattomasti. Taloustieteellisessä tutkimuksessa on painotettu tiedon merkitystä osakkeiden hintojen määräytymisessä. Uuden tiedon tullessa markkinoille markkinat niin sanotusti diskonttaavat tiedon osakkeen hintaan, joka muuttuu tiedon vaikutuksesta. 45 Tämä niin sanottu tehokkaiden markkinoiden teoria ei kuitenkaan riitä selittämään kaikkia osakemarkkinoilla esiintyviä ilmiöitä. Usein ilmiöiden selittäjinä ovat konkreettisesta markkinainformaatiosta riippumattomat psykologiset 45 Shleifer s
20 tekijät. Esimerkkeinä voidaan mainita momentum ilmiö eli osakkeen kurssikehityksen trendinomainen käyttäytyminen keskipitkällä aikavälillä. Kyse on siitä, että positiivinen kehitys kerää sijoittajien mielenkiinnon yhtiötä kohtaan ja sijoittajien kasvava kysyntä nostaa osakkeen kurssia. Kyse on siis eräänlaisesta positiivisesta auto-korrelaatiosta. 46 Myös sijoittajien ylireagoinnit reaalitalouden uutisiin ja toistuvat spekulatiiviset ylilyönnit eli niin sanotut pörssikuplat vaikuttavat osakkeiden kurssikehitykseen. 47 Näin ollen vääränsuuntaisen tai puuttuvan kurssireaktion tilanteessa tulisi erityisen tarkasti pyrkiä analysoimaan kurssikehitykseen vaikuttavia syitä. Edellä osakkeen kurssikehitykseen vaikuttavista lukuisista syistä lausuttuun viitaten on todettava, että useimmiten tällaisessa tilanteessa osakkeen konkreettinen kurssikehitys ei voine muodostua tiedon sisäpiirintiedon luonteisuutta tukevaksi näytöksi. Toisaalta on huomattava mitä edellä on todettu Korkeimman oikeuden ratkaisun KKO 2006:110 osalta. Puuttuvalla kurssireaktiolla saattaa olla merkitystä vertailtaessa markkinoille jo tullutta tietoa siihen tietoon, jota on ollut sisäpiirintiedon väärinkäytöstä epäillyllä. Näin puuttuva tai vääränsuuntainen kurssireaktio voi välillisesti toimia näyttönä siitä, että epäillyllä on ollut hallussaan julkaisematonta tietoa, joka mahdollisesti on luonteeltaan sisäpiirintietoa. Tiedon oletetun vaikutuksen vastaisen tai puuttuvan kurssireaktion tilanteessa on kuitenkin aina huomioitava pääsääntö siitä, ettei sisäpiirintiedon väärinkäytön syyksilukeminen edellytä tiedon julkistamisen konkreettista kurssivaikutusta. Edellä olen esittänyt tiettyjä näkemyksiä konkreettisen kurssimuutoksen hyväksikäytön mahdollisuuksista tiedon sisäpiirintiedon luonteisuuden määrittelyssä. Tuleva oikeuskäytäntö tulee näyttämään, mikä merkitys konkreettisille kurssimuutoksille tullaan tuomioiden perusteluissa antamaan. Selvää on, että myös tulevaisuudessa konkreettisiin kurssimuutoksiin tai niiden puuttumiseen tullaan viittaamaan syyttäjien tai vastaajien puolustuksen taholta. Arvopaperimarkkinoiden sääntely ja arvopaperimarkkinarikokset ovat Suomessa vielä suhteellisen uusi oikeudenala. On myös mahdollista, että sisäpiirintiedon väärinkäyttöä koskevien rikosasioiden määrä kasvaa tulevaisuudessa. Rahoitustarkastuksen tutkimien arvopaperimarkkinoiden väärinkäyttötapausten määrä on ollut nousussa. Vuosien aikana tutkittiin keskimäärin 40 epäilyä vuodessa mutta vuosien aikana tutkittavien tapausten määrä nousi 60 70:een vuodessa. 48 Arvopaperimarkkinalain uuden 4 luvun 5 b :n mukaan arvopaperivälittäjän on välittömästi ilmoitettava rahoitustarkastukselle, jos välittäjällä on syytä epäillä liiketoimeen mahdollisesti liittyvän rikoslain 51 luvun vastaista sisäpiirintiedon käyttöä. 49 Ilmoituksen tekoa ei saa paljastaa sille, johon epäily kohdistuu, eikä muulle henkilölle. Perusteena ilmoituksen teolle olisi se, onko asiakkaan toimenpiteessä arvopaperinvälittäjän toiminnan yleisten kokemusten perusteella tavanomaisesta poikkeavaa. Kyse olisi siis tapauskohtaisesta harkinnasta. 50 On siis 46 Shleifer s Shleifer s HE 137/2004 vp s Säännös tuli voimaan HE 137/2004 vp s